प्रधानमंत्री कभी साक्षात्कारों में कह चुके हैं कि उन्होंने कॉलेज का दरवाजा खटखटाया नहीं है। सारी शिक्षा दूर संचार से पाई है। इस घमंड का ही नतीजा है कि पूना फिल्म संस्थान में छात्रों की हड़ताल खिंचती चली जा रही है। ऐसा लगता है कि अधकचरी पढ़ाई किए कुछ लोग पढ़े-लिखे लोगों से खार खाए बैठे हैं और अपनी ताकत दिखाने लगे हैं। हर दिन कोई ऐसी ऊटपटांग बात सामने आती है, जिसे समझ पाना मुश्किल है। आज इन बातों को गंभीरता से लेने की वजह सिर्फ यह नहीं है कि बड़ी तेजी से भगवाकरण हो रहा है, बल्कि गंभीर समस्या यह है कि इतना कुछ होने के बावजूद देश का पढ़ा-लिखा मध्यवर्ग शांत है, संभवत: मध्यवर्ग का बड़ा हिस्सा पूरी तरह सांप्रदायिक सोच में दबा है।